**Установа адукацыі**

**“Гомельскі дзяржаўны універсітэт імя Францыска Скарыны”**

**ЗАЦВЯРДЖАЮ**

Прарэктар па вучэбнай работе

УА «ГДУ імя. Ф. Скарыны»

\_\_\_\_\_\_\_\_\_\_\_\_\_\_І.В. Семчанка

“\_\_\_\_\_\_”\_\_\_\_\_\_\_\_\_\_\_\_2013 г.

Рэгістрацыйны № УД \_\_\_\_\_\_\_\_\_\_\_/баз.

**ГІСТОРЫЯ ГІСТАРЫЧНАЙ ДУМКІ**

Вучэбная праграма па спецыяльнасці

1 – 21 03 01 – 01 «Гiсторыя (айчынная i ўсеагульная)»

2013

**СКЛАДАЛЬНІК:**

**Г.А. Аляксейчанка**  — к.г.н., дацэнт кафедры гісторыі славян и спецыяльных гістарычных дысцыплін УА «ГДУ імя Ф. Скарыны».

Рэцэнзенты:

**М.Я. Абраменка**— дэкан факультэта довузаўскай падрыхтоўкі

І прафарыентацыі УА ”Гомельскі дзяржаўны медыцынскі універсітэт”, канд. гістарычных навук, дацэнт.

**Мязга М.М.** — дацэнт кафедры ўсеагульнай гісторыі УА «Гомельскі дзяржаўны універсітэт імя Францыска Скарыны», канд. гістарычных навук, дацэнт

РЭКАМЕНДАВАНА ДА ЗАЦВЯРДЖЭННЯ:

Кафедрай гісторыі славян и спецыяльных гістарычных дысцыплін УА «ГДУ імя Ф. Скарыны».

(пратакол № \_9\_ ад\_\_26\_\_ \_\_\_красавіка\_\_ 2013);

Метадычным саветам гістарычнага факультэта

УА «ГДУ імя Ф. Скарыны»

(пратакол № 8\_\_ ад \_\_27 красавіка\_\_ 2013);

Aдказны за рэдакцыю: **Г.А. Аляксейчанка**

Aдказны за выпуск: **Г.А. Аляксейчанка**

**ТЛУМАЧАЛЬНАЯ ЗАПIСКА.**

Дысцыпліна “Гiсторыя гiстарычнай думкi” з’яўляецца абагульняючым курсам, які мае сваей галоўнай мэтай вывучэнне яе генэзісу, асноўных этапаў і тэндэнцый развіцця, навукова-пазнавальных і сацыяльных функцый.Задачамі дысцыпліны з’яўляецца вызначэнне сацыяльнай асновы гістарычнага пазнання і абумоўленыя ею заканамернасці ўзнікнення і развіцця гістарычных ведаў і гістарычнай думкі, эвалюцыі тэарэтыка-метадалагічных асноў гісторыі, методыкі і праблематыкі даследаванняў, іх інфармацыйна-дакументальнай базы і агульнай навуковай інфраструктуры, а таксама фарміравання асобных гістарычных напрамкаў, навукова-метадалагічных плыняў, навуковых школ і дзейнасці іх найбольш значных прадстаўнікоў.

Сістэматызавана дысцыпліна “Гiсторыя гiстарычнай думкi” дае студэнтам уяўленне аб гісторыі фарміравання сваей прафесіі, яе галоўных дасягненнях і праблемах, а таксама забяспечвае іх неабходнымі для спецыяліста ведамі аб сучасным узроўні развіцця гістарычнай навукі, яе метадалагічным арсенале і канцэптуальных асновах.

Семінарскія заняткі па дысцыпліне дазваляюць студэнту атрымаць навыкі аналізу гістарыяграфічных крыніц і фактаў, навуковых канцэпцый і канкрэтнай навуковай праблематыкі. Знаемства з “творчай лабараторыяй” вядучых прадстаўнікоў гістарычнай навукі дае студэнтам неабходны вопыт планіравання, арганізацыі і правядзення навуковых даследаванняў.

Дысцыпліна “Гiсторыя гiстарычнай думкi” непасрэдна скаардынаваны з базавымі курсамі сусветнай і айчыннай гісторыі і адначасова з комплексам спецыяльных дысцыплін – гістарычным крыніцазнаўствам, метадалогіяй гісторыі і спецыяльнымі гістарычнымі дысцыплінамі.

Дысцыпліна вывучаецца студэнтамі 5 курса спецыяльнасці 1-21 03 01 - 01 « Гісторыя (айчынная і ўсеагульная)» ў аб’еме: агульная колькасць гадзiн – 128, аудыторных гадзін -58, з iх лекцыi – 30 гадзiны, семінарскія заняткi – 20 гадзiн, СКРС -8. Форма атэстацыi студэнтаў – экзамен ( 9 семестр).

.

**У выніку вывучэння дысцыпліны студэнт павінен:**

ведаць:

* асноўныя падыходы да разгляду гісторыі і гістарычнага пазнання;
* формы прадстаўлення гістарычнай думкі;
* асноўныя этапы развіцця гістарычнай думкі;

умець:

- карыстацца атрыманнымі ведамі для вырашэння агульных і

спецыяльных прафесійных задач;

- карыстацца асноўнымі падыходамі і метадамі даследавання гістарыяграфічнай спадчыны;

валодаць:

* метадамі і прыемамі гістарыяграфічнага аналізу;
* метадамі даследавання развіцця гістарычнай думкі сучаснасці.

ПРЫКЛАДНЫ ТЭМАТЫЧНЫ ПЛАН

|  |  |  |  |  |  |
| --- | --- | --- | --- | --- | --- |
| №  п/п | Назва тэмы | Лекцыі | Семінарскія  занаткі | СКРС | Усяго |
| 1 | 2 | 3 | 4 | 5 | 6 |
| 1 | Гiсторыя гістарычная думкi як спецыяльная гістарычная дысцыплiна. | 2 | 2 |  | 4 |
| 2 | Гістарычныя веды і гістарычная думка старажытнага свету. |  |  | 1 | 1 |
| 3 | Гістарычная думка і гістарычныя веды эпохі сярэднявечча. |  |  | 1 | 1 |
| 4 | Гістарычная думка і гістарычныя веды эпохі гуманiзму. | 2 |  |  | 2 |
| 5 | Працэс ператварэння гістарычных ведаў у навуку. Станаўленне гістарыяграфіі XVII – XVIII ст. | 4 | 2 |  | 6 |
| 6 | Асветніцкая гістарыяграфія ў Еўропе i Паўночнай Амерыцы. | 2 | 2 |  | 4 |
| 7 | Сусветная гiстарычная думка ў першай палове XIX ст. | 4 | 2 | 2 | 8 |
| 8 | Гістарычная навука ў сярэдзіне і другой палове XIX ст.: асноўныя напрамкі і дасягненнi. | 2 | 2 |  | 4 |
| 9. | Гістарычная думка краін Еўропы і Паўночнай Амерыкі ў перыяд метадалагічнага крызісу (канец XIX – пачатак XX ст.). | 2 | 2 |  | 4 |
| 10. | Гістарычная думка краін Захаду ў міжваенны перыяд (1918-1945 гг.). | 4 | 2 |  | 6 |
| 11. | Савецкая гістарыяграфія (1917 – сярэдзіна 50-х гг. Хх ст.). | 2 | 2 |  | 4 |
| 12. | Савецкая гістарыяграфія ў другой палове XX ст. | 2 | 2 |  | 4 |
| 13. | Сусветная гістарычная думка сучаснасцi: галоўныя тэндэнцыi развiцця ў другой палове ХХ – пачатку XXI ст. | 2 | 2 | 2 | 6 |
| 14. | Гістарычная думка краін “постсавецкай прасторы” на сучасным этапе (канец XX – пачатак XXI). | 4 | 2 | 2 | 8 |
|  | УСЯГО ГАДЗІН: | 30 | 20 | 8 | 58 |

**ЗМЕСТ ВУЧЭБНАГА МАТЭРЫЯЛА**

**Тэма 1. Гiсторыя гістарычная думкi як спецыяльная гістарычная дысцыплiна.**

Прадмет гістарыяграфіі. Месца гістарыяграфіі ў агульнай сістэме гістарычных дысцыплін. Навукова-пазнавальныя і сацыякультурныя функцыі гістарыяграфіі. Гістарыяграфія і грамадства. Гістарыяграфія як эпістэма. Палітыка-ідэалагічныя аспекты існавання і развіцця гістарычнай навукі.

Тэарэтыка-метадалагічныя асновы гістарыяграфіі. Метадалагічныя падыходы, прынцыпы і метады гістарыя-графічнага даследавання. Гістарыяграфічная крыніца і гістарыяграфічны факт, іх навукова-пазнаваўчая спецыфіка. Віды гістарыяграфічных даследаванняў. Агульная і праблемная гістарыяграфія. Катэгарыяльны апарат гістарыяграфіі.

Праблема перыядызацыі гісторыі гістарычнай навукі: асноўныя прынцыпы і падыходы. Асноўныя перыяды ў развіцці агульнаеўрапейскай і сусветнай гістарыяграфіі. Навукова-метадалагічныя плыні, напрамкі і школы ў гістарыяграфіі (крытэрыі вызначэння). Гістарыяграфія ў сістэме вышэйшай гістарычнай адукацыі.

**Тэма 2. Гістарычныя веды і гістарычная думка старажытнага свету.**

Гістарычныя ўяўленні ў грамадствах старажытнага свету: генэзіс і асаблівасці. Міфолага-эпічная форма накаплення гістарычных ведаў і асэнсавання мінулага. Гістарычныя веды старажытнага Усходу (Егіпет, Пярэдняя Азія, Кітай). Асаблівасці трансфармацыі архаічных міфолага-эпічных твораў у гістарыяграфію. Станаўленне гістарычнай думкі. Антычная гістарыяграфія, яе тэорыі і тыпы. Абагульняючыя гісторыі Герадота, Фукідзіда, Ціта Лівія: спалучэнне палітычнай тэндэнцыі і навуковага прагматызму. Гісторыка-біяграфічны жанр у гістарыяпісанні (Плутарх, Святоні Транквіл). Фактаграфічная аснова антычнай гістарыяграфіі.

**Тэма 3. Гістарычная думка і гістарычныя веды эпохі сярэднявечча.**

Асаблівасці светаўспрыяцця. Сімвалізм мыслення чалавека сярэднявечча. Правідэнцыялізм як аснова гістарычнай свядомасці. Асноўныя віды і жанры гістарычных твораў (гісторыі, анналы, хронікі, летапісы). Схемы асэнсавання сусветнай гісторыі (тэорыя чатырох манархій) і мінулага асабістых народаў.

Найбольш значныя помнікі еўрапейскай гістарыяграфіі эпохі сярэднявечча. “Бярцінскія анналы”. Гісторыі Рыгора Турскага, Эйнгарда Іардана. «Повесть временных лет», яе месца ў храністыцы эпохі сярэднявечча. Галоўныя напрамкі развіцця гістарычных ведаў усходніх славян у ХІІІ – ХVII ст.

**Тэма 4.** **Гістарычная думка і гістарычныя веды эпохі гуманiзму.**

Гуманістычная гістарыяграфія, яе сацыяльныя і духоўна-інтэлектуальныя асновы. Даследчыцкія падыходы, элементы абагульнення гістарычных матэрыялаў. Палітыка-прагматычныя ідэі ў працах Л. Валла, М. Макіявеллі, Ф. Гвіччардзіні, Жан Бадэн і яго ўяўленні аб заканамернасцях гістарычнага працэсу.

**Тэма 5. Працэс ператварэння гістарычных ведаў у навуку. Станаўленне гістарыяграфіі XVII – XVIII ст.**

Трансфармацыя гістарычных ведаў у навуку ў агульнаеўрапейскім і сусветным кантэксце: сутнасць, змест, перыядызацыя. Спецыфіка гэтых працэсаў у заходнееўрапейскіх краінах і рэгіене Цэнтральна-Усходняй Еўропы. Якасныя змены ў гістарычным светапоглядзе: умацаванне прагматычна-рацыяналістычных падыходаў да мінулага. Вызначэнне і канкрэтызацыя прадмета і задач гісторыі, яе месца ў агульнай сістэме навук.

Пашырэнне крытычнага падыходу да гістарычных крыніц. Пачатак мэтанакіраванай распрацоўкі метадаў іх аналізу. Складванне навуковага апарату гістарычных даследаванняў. Усталяванне новых тыпаў гістарычных твораў. Развіцце спецыяльных гістарычных дысцыплін. Спробы фарміравання адзінай навуковай інфраструктуры гістарычных даследаванняў (“эрудытская школа”).

**Тэма 6. Асветніцкая гістарыяграфія ў Еўропе i Паўночнай Амерыцы.**

Грамадскія, ідэйна-культурныя і навуковыя перадумовы ўзнікнення асветніцкай гістарыяграфіі ў Еўропе. Сістэма сацыяльных і гістарычных поглядаў асветнікаў. Першая хваля асветніцтва, асаблівасці яе гістарыясофіі (Т. Гоббс, Г. Гроцый). Асветніцкая гістарыяграфія ў Францыі. Ш.Л. Мантэск’ё, яго геаграфічны дэтэрмінізм як спроба пошуку аб’ектыўных заканамеранасцей гістарычнага працэсу. “Філасофская гісторыя” Вальтэра як мадэль асэнсавання мінулага. Тэорыі натуральнага стану чалавецтва і грамадскага дагавору, іх уплыў на асэнсаванне гісторыі. Ідэі гістарычнага прагрэсу народаў. А.Р. Цюрго. Ж.-Ж. Руссо. Філасофія гісторыі ў нямецкім асветніцтве. І.Г. Гердар. Гетынгенская школа. Асветніцкая гістарычная думка ў Англіі. Шатландская школа. Асветніцкая гістарыяграфія ў славянскіх народаў. Польскія і літоўска-беларускія асветнікі Віленскай акадэміі. Асаблівасці расійскага асветніцтва і яго ўплыву на гістарыяграфію.

**Тэма 7. Сусветная гiстарычная думка ў першай палове XIX ст.**

Грамадска-палітычныя, сацыякультурныя і агульнанавуковыя фактары ў развіцці гістарыяграфіі ў першай палове XIX ст.

Арганізацыйцны рост, развіцце навуковай інфраструктуры і метадычнай базы гісторыі.

Рамантызм і гістарыяграфія першай паловы ХІХ ст. Сацыяльныя і культурныя вытокі рамантызму. Рамантызм як ідэйная плынь. Крызіс асветніцкай гісторыка-сацыялагічнай думкі і рамантычная сістэма ўспрыняцця і ацэнкі мінулага.

Французскі кансерватыўны рамантызм і гістарыяграфія. Ж. Дэ Мэстр і Л. Дэ Бональд. Кансерватыўна-рамантычныя схемы гісторыі Германіі (К.Ф. Савіньі). Э. Бёрк і тарыйская гістарыяграфія ў Англіі.

Ліберальная школа гісторыкаў Францыі эпохі Рэстаўрацыі і новыя падыходы да гісторыі. Ідэя народнасці і сацыяльнай гісторыі народаў. Ф. Гізо, Ф. Мінье, Ж. Мішле і праблематыка іх гістарычных даследаванняў. Ліберальна-рамантычная гістарыя-графія ў Германіі (К. Фон Роттэк, гэйдэльбергская школа). Уплыў рамантызму на англійскую гістарыяграфію. Працы Т. Карлейля. Станаўленне гістарычнай навукі ў ЗША. “Ранняя школа”.

Спецыфіка рамантычнага гістарызму ў славянскіх народаў. Ідэі нацыянальнага адраджэння.

Расійская гістарычная навука. Славянафільская і западніцкая версіі гісторыка-цывілізацыйнага развіцця. С.М. Салаўёў. Гісторыка-юрыдычная школа ў Расіі.

Традыцыйныя школы ў гістарыяграфіі Англіі. Нямецкі гістарызм. Л. Ранке і яго школа.

**Тэма 8. Гістарычная навука ў сярэдзіне і другой палове XIX ст.: асноўныя напрамкі і дасягненнi.**

Навуковая рэвалюцыя канца XVIII – першай паловы ХІХ ст. і сацыяльныя змены ў грамадстве як фактары развіцця гістарычнай думкі і гістарычнай навукі. Традыцыйныя школы ў гістарыяграфіі: стан і асаблівасці развіцця.

Узнікненне пазітывізму – вынік агульнанавуковага ўплыву на грамадазнаўства. Пазітывісцкая філасофія і сацыялогія А. Конт, Г. Спэнсер, Дж. Міль. Тэорыя “натуральных законаў” у развіцці сацыяльнага жыцця. Арганістычныя падыходы пазітывістаў да схемы пабудовы грамадства. Пашырэнне дыяпазона гістарычных даследаванняў. Тэорыі фактараў гістарычнага працэсу. Гісторыкі-пазітывісты ХІХ – пачатку ХХ ст. І. Тэн, Г. Бокль, І.Г. Драйзер, В.В. Ключэўскі, М.М. Кавалеўскі. Іх заслугі ў распрацоўцы сістэмных падыходаў да грамадства мінулага.

Марксісцкая гістарыяграфія сярэдзіны ХІХ – пачатку ХХ ст. Фармацыйны падыход да гісторыі, сістэмнае вызначэнне ролі матэрыяльна-вытворчых фактараў, сацыяльнай структуры мадства і яе абумоўленасці. Канкрэтна-гістарычная праблематыка ў працах К. Марска і Ф. Энгельса. Складванне і развіцце марксісцкай гістарыяграфіі ў канцы XIX – пачатку ХХ ст. (П. Лафарг, Дж. Конналі, Ф. Мерынг, Г.В. Пляханаў).

**Тэма 9. Гістарычная думка краін Еўропы і Паўночнай Амерыкі ў**

**перыяд метадалагічнага крызісу (канец XIX – пачатак XX ст.).**

Змест і сутнасць метадалагічнага крызісу на мяжы ХІХ – ХХ ст.: агульнанавуковая аснова і грамадска-гуманітарныя аспекты.

Крызіс “класічнай” мадэлі навукі. Новыя сістэмныя падыходы, іх адлюстраванне ў сацыяльна-гуманітарных навуках. Неакан-тыянства і “філасофія жыцця”. В. Дыльтэй і неагегельянства як альтэрнатывы пазітывісцкай метадалогіі і марксісцкаму гістарызму. Гісторыка-культурны і аксіялагічны падыходы да гістарычнага мінулага. Працы В. Віндзэльбанда, Г. Рыккерта, А.С. Лапа-Данілеўскага. “Сінтэтычныя” падыходы да гісторыі з пазіцыі каштоўнасных вызначэнняў.

Крызіс пазітывізму і яго праявы ў канкрэтна-гістарычных даследаваннях. Канцэпты “культурна-гістарычнага сінтэзу” у еўрапейскай і амерыканскай гістарыяграфіі (А. Бэрр, Ф.Сімідн, К. Лампрэхт, Дж. Мак-Мастэр). Эканамічны і сацыяльны напрамкі ў гістарычных даследаваннях (Дж. Клэпэм, Ж. Вэйль, М. Вэбэр, Ч. Бірд). Асаблівасці развіцця традыцыйных школ.

Гістарычная навука краін Цэнтральна-Усходняй Еўропы. Расійская і украінская гістарыяграфія на мяжы XIX – ХХ ст. Школа В.В. Ключэўскага: “кіеўская школа” М.С. Грушэўскага.

**Тэма 10. Гістарычная думка краін Захаду ў міжваенны перыяд (1918-1945 гг.).**

Агульны стан, умовы і асаблівасці развіцця гістарычнай навукі.

Метадалагічныя пошукі. М. і А. Вэберы і іх спроба аб’яднаць сацыялагічныя і аксіялагічныя (каштоўнасныя) падыходы да гістарычнага мінулага. Класічныя працы М. Вэбера па гісторыі антычнага полісу, гісторыі рэлігій і культуры.

Школа “Анналаў” і станаўленне навуковай праблематыкі ў французскай гістарыяграфіі сацыяльнай і эканамічнай гісторыі. Л. Фэвр, М. Блок.

Традыцыйныя напрамкі ў заходнееўрапейскай гістарыяграфіі (Англія, Германія). Новыя падыходы ў праблемнай гістарыяграфіі: гісторыя сацыяльных рухаў, еўрапейскіх рэвалюцый. Вывучэнне гісторыі міжнародных адносін і І сусветнай вайны. Новыя аспекты ў даследаваннях палітычнай гісторыі.

Гістарыяграфія ЗША. Прагрэсісцкая школа. Працы Ч. Бірда, Фэрнера. Даследаванні эканамічнай і сацыяльнай праблематыкі, гісторыі амерыканскіх рэвалюцый, знешняй палітыкі ЗША.

**Тэма 11.** **Савецкая гістарыяграфія (1917 – сярэдзіна 50-х гг. Хх ст.)**

Арганізацыйна-кадравае станаўленне савецкай гістарычнай навукі. Рэарганізацыя і цэнтралізацыя архіўнай справы. Стварэнне новых і рэарганізацыя існаваўшых раней устаноў навукі і адукацыі гістарычнага профілю. Навуковыя таварыствы і аб’яднанні 20-х – пачатку 30-х гг. Гістарычная перыёдыка, яе асаблівасці. Важнейшыя публікацыі гістарычных крыніц.

Першыя марксісцкія абагульняючыя працы па гісторыі Расіі М.М. Пакроўскага і В.І. Палонскага. Фарміраванне метадалагічных асноў гістарычных даследаванняў. Дыскусіі 20-х – 30-х гг. па праблемах фармацыйнага падыходу да айчыннай гісторыі. Усесаюзная канферэнцыя гісторыкаў-марксістаў (1928 – 1929 гг.). Яе значэнне ў развіцці метадалогіі і праблематыкі гістарычнай навукі. Школа М.Н. Пакроўскага ў савецкай гістарыяграфіі.

Распрацоўка буйнейшых гістарычных праблем. Гісторыя складвання і развіцця феадальных адносін у працах Б.Д. Грэкава, С.В. Юшкова, С.В. Бахрушына, С.Д. Сказкіна. Гісторыя грамадска-палітычнага і рэвалюцыйнага руху ў Расіі і еўрапейскіх краінах: даследаванні М.В. Нечкінай, М.М. Дружыніна, А.М. Панкратавай, Н.М. Лукіна, В.П. Волгіна. Абагульняючыя працы па гісторыі рэвалюцый і сацыялістычнага будаўніцтва СССР.

Савецкая гістарыяграфія 30-х – 40-х гг. Узрастанне кантролю над гістарычнай навукай з боку Камуністычнай партыі і дзяржавы. Арганізацыйная перабудова гістарычных устаноў і кадравая палітыка. Стварэнне Інстытута гісторыі АН СССР. Негатыўны ўплыў культа асобы Сталіна на развіцце гістарычнай навукі.

Савецкая гістарычная навука пасляваеннага часу. Пашырэнне сеткі навукова-даследчых і вышэйшых навучальных устаноў гістарычнага профілю. Кадравы рост гістарычнай навукі. Захаванне ідэалагічнага дыктату і партыйна-дзяржаўнага кантролю над гістарычнай навукай. Негатыўны ўплыў палітыка-ідэалагічных кампаній канца 40-х – пачатку 50-х гг. на становішча гістарычнай навукі ў СССР. Дэфармацыя праблематыкі даследаванняў.

Галоўныя навуковыя здабыткі гістарыяграфіі сярэдзіны ХХ стагоддзя. Сярыйныя публікацыі крыніц. Буйнейшыя манаграфічныя даследаванні па гісторыі сярэднявечча Б.Д. Грэкава, М.М. Ціхамірава, Л.В. Чарапніна, С.Д. Сказкіна; даследаванні эканамічнай гісторыі Расіі (С.Г. Струмілін, П.І. Ляшчанка, В.К. Яцунскі), працы па гісторыі сацыяльных адносін (М.М. Дружынін), гісторыі вызваленчага руху і грамадска-палітычнай думкі (М.В. Нечкіна, М.М. Дружынін). Даследаванні па гісторыі міжнародных адносін. “История дипломатии”. Працы Я.В. Тарле, Б.А. Раманава. Стварэнне першай абагульняючай акадэмічнай працы на марксісцка-ленінскай аснове – «Очерки по истории СССР». Асаблівасці гэтага фундаментальнага выдання.

**Тэма 12.** **Савецкая гістарыяграфія ў другой палове XX ст.**

ХХ з’езд КПСС і новы этап у развіцці савецкай гістарычнай навукі. Асаблівасці дзейнасці акадэмічнай і вузаўскай гістарычнай навукі. Пашырэнне выданняў і іх праблематыкі. Стварэнне новых гістарычных часопісаў. “Дэсталінізацыя” у грамадскіх навуках і пастаноўка актуальных праблем метадалогіі, гістарыяграфіі і гісторыі савецкага грамадства. Вывучэнне вузлавых праблем гісторыі Еўропы і Расіі эпохі сярэднявечча. Працы М.М. Ціхамірава, Б.А. Рыбакова, Л.В. Чарапніна, А.А. Зіміна, Я.А. Касмінскага, С.Д. Сказкіна, Неусыхіна.

Даследаванне праблематыкі гісторыі новага часу. Праблемы гісторыі абсалютызму ў еўрапейскіх краінах і Расіі. Працы па гісторыі еўрапейскіх рэвалюцый і масавых сацыяльных рухаў (А.М. Чыстазвонаў, М.А. Барс, В.М. Лаўроўскі, А.В. Адо). Гісторыя міжнародных адносін у працах Б.М. Тупалева, В.М. Хвастова, А.З. Манфрэда.

Даследаванні дзяржаўнай палітыкі і грамадскага руху ў Расіі ХІХ ст. (П.А. Зайанчкоўскі, М.В. Нечкіна, М.М. Дружынін, Ш.М. Левін).

Пашырэнне праблемнага поля вывучэння гісторыі савецкага перыяду. Абагульняючыя працы па гісторыі расійскіх рэвалюцый (І.І. Мінц, Э.М. Бурджалаў) грамадзянскай вайны (канцэпцыя В.Д. Палікарпава), сацыялістычнага будаўніцтва ў СССР (В.С. Ляльчук, В.І. Пагудзін, М.П. Кім). Даследаванні па сусветнай гісторыі навейшага часу: амерыканістыка (Г.Н. Севасцьянаў, В.І. Лан, В.Н. Малькоў, Э.А. Іванян, В.А. Ніканаў і інш.); заходнееўрапейскія краіны (працы В.Г. Труханоўскага, С.Л. Перагудава, А.А. Галкіна, І.С. Крэмера, В.П. Смірнова, Э.А. Арсенева, Юл. Рубінскага). Даследаванні па гісторыі міжнародных адносін у ХХ ст.

Распрацоўка праблем гістарыяграфіі, метадалогіі, спецыяльных гістарычных дысцыплін (А.М. Сахараў, А.Л. Шапіра, І.Д. Кавальчанка, М.А. Барг, В.Л. Янін).

Шматтомныя абагульняючыя працы савецкіх гісторыкаў па сусветнай гісторыі і гісторыі СССР. Выданне фундаментальнай гісторыі другой сусветнай вайны. Абагульняючыя акадэмічныя выданні па гісторыі сялянства і рабочага класа. Негатыўны ўплыў “застойных з’яў” у савецкім грамадстве 70-х – пачатку 80-х гг. на метадалагічную базу і праблематыку гістарычных даследаванняў. Міжнародныя кантакты савецкіх гісторыкаў: характар, навуковы фармат, галоўныя вынікі.

**Тэма 13. Сусветная гістарычная думка сучаснасцi: галоўныя тэндэнцыi развiцця ў другой палове ХХ – пачатку XXI ст.**

Гістарычная навука краін Захаду ў “пераходны перыяд” (канец 40-х – 50-я гг.). Традыцыйныя канцэптуальныя падыходы і навацыі ў сацыяльнай і эканамічнай гісторыі. Агульны стан вядучых навуковых школ.

“Новая гістарычная навука”: перадумовы, асноўныя этапы і асаблівасці фарміравання, навукова-метадалагічныя прынцыпы. Эканамічная гісторыя: традыцыйныя школы, структуралісцкія падыходы і квантыфікацыя даследаванняў. “Структурная” і “серыйная” гісторыя. Працы Э. Лабруса, Ф. Брадэля, П. Шаню. Цэнтры даследаванняў эканамічнай гісторыі ў Вялікабрытаніі: напрамкі і вынікі распрацовак 70-х-90-х гг. Галоўныя здабыткі кліаметрычнай школы ў ЗША (Р. Фогель, Д. Норт) і Германіі.

“Новая сацыяльная гісторыя”. Яе асноўныя канцэптуальныя мадэлі, даследчыцкія напрамкі, галоўныя школы і акадэмічныя цэнтры. Фундаментальныя сацыяльна-гістарычныя выданні еўрапейскіх і амерыканскіх вучоных. Працы П. Ласлетта, Э. Хобсбаума. Сацыяльна-крытычная школа ў Германіі (Г.-У. Велер, В. Моммзен, Ю. Кокка).

“Антрапалагічны паварот” у заходняй гістарыяграфіі: сутнасць, метадалогія, навукова-эўрыстычныя напрамкі. Даследаванні “трэцяй генерацыі” школы “Анналаў” (Э. Ле Руа Лядзюры, Ж. Ле Гофф, М. Фэрро, А. Бурро). Вывучэнне гісторыі традыцыйнай культуры, калектыўных уяўленняў і ментальнасці. Працы Р. Шнайдэра, Ж. Росіа, П. Дынцельбахера. “Гісторыя метальнасці ў Еўропе” ( Штутгарт, 1993). Гісторыя штодзённасці і мікрагісторыя. Даследаванні К. Гінцбург, Н. Дэвіс, Э. Ле Руа Лядзюры, Г. Медыка

Гісторыка-псіхалагічныя даследаванні: школы і праблематыка. Галоўныя вынікі, праблемы і перспектывы міждысцыплінарнага сінтэзу ў навейшай гістарыяграфічнай практыцы. Асноўныя напрамкі і даследаванні традыцыйнай праблемнай гістарыяграфіі. Гісторыя міжнародных адносін, войн, сацыяльных і нацыянальных рухаў, рэвалюцый у фундаментальных даследаваннях заходніх гісторыкаў другой паловы ХХ ст.

Вопыт распрацоўкі кардынальных праблем сусветна-гістарычнага працэсу. Канцэпцыі “лакальных цывілізацый” А. Дж. Тойнбі. Стадыяльна-цывілізацыйныя падыходы і тэорыі мадэрнізацыі ў сучаснай гістарыяграфіі. Праблемы гістарычнай глабалістыкі і “рэгіянальнай гісторыі”: асноўныя даследчыцкія падыходы і вынікі іх рэалізацыі.

**Тэма 14. Гістарычная думка краін “постсавецкай прасторы” на сучасным этапе (канец XX – пачатак XXI).**

Метадалагічны крызіс “постсавецкай” гістарыяграфіі ў канцы 80-х – 90-я гг. ХХ ст. Пошукі цывілізацыйнай альтэрнатывы марксісцкаму фармацыйнаму падыходу да гістарычнага мінулага. Абнаўленне праблематыкі даследаванняў, пашырэнне іх навукова-інфармацыйнай базы. Пачатак мэтанакіраванага вывучэння праблематыкі “закрытых зон” гістарычнай навукі і “белых плям” у савецкай гістарыяграфіі і навукова-крытычнага асэнсавання вопыта сацыялістычнага будаўніцтва ў СССР. Працы П.В. Валабуева, Ю.М. Афанасьева, В.П. Данілава, Ю.А. Палякова, У.П. Дзмітрыенкі, А.К. Сакалова.

Вывучэнне сталінізма ў кантэксце гісторыі таталітарных рэжымаў ХХ стагоддзя. Міжнародны навуковы семінар “Сталинизм как всемирно-историческое явление» (1992 г.) і яго навукова-мета-далагічныя вынікі. Падрыхтоўка шматтомных выданняў па гісторыі сусветных войн і грамадзянскай вайны ў СССР. Асноўныя напрамкі і праблематыка даследаванняў па гісторыі Усходняй Еўропы эпохі сярэднявечча і новага часу.

Сумесныя даследчыцкія праекты гісторыкаў краін СНД па эканамічнай і дэмаграфічнай гісторыі, геапалітычных інтарэсах і міжнародных адносінах ва усходнееўрапейскім рэгіене, гісторыі нацыянальных рухаў і сацыяльных рэвалюцый. Гісторыкі краін СНД на Кангрэсах гістарычных навук 1995 – 2000 гг. і іншых буйных міжнародных форумах вучоных. Найбольш значныя абагульняючыя працы па гісторыі Беларусі, Расіі і Украіны, іх канцептуальная аснова, праблемныя інавацыі, дакументальная база. Фундаментальныя акадэмічныя выданні РАН па гісторыі Еўропы і краін Усходу. Праблематыка навейшых манаграфічных даследаванняў па сучаснай гісторыі (актуальныя напрамкі).

**IНФАРМАЦЫЙНА-МЕТАДЫЧНАЯ ЧАСТКА**

*Прыкладны пералiк практычных заняткаў.*

1. Гiсторыя гістарычная думкi як спецыяльная гістарычная дысцыплiна.

*2.* Працэс ператварэння гістарычных ведаў у навуку. Станаўленне гістарыяграфіі XVII – XVIII ст.

3. Асветніцкая гістарыяграфія ў Еўропе i Паўночнай Амерыцы.

4. Сусветная гiстарычная думка ў першай палове XIX ст.

5. Гістарычная навука ў сярэдзіне і другой палове XIX ст.: асноўныя напрамкі і дасягненнi.

6. Гістарычная думка краін Еўропы і Паўночнай Амерыкі ў перыяд метадалагічнага крызісу (канец XIX – пачатак XX ст.).

10. Гістарычная думка краін Захаду ў міжваенны перыяд (1918-1945 гг.).

11. Савецкая гістарыяграфія (1917 – сярэдзіна 50-х гг. ХХ ст.).

12. Савецкая гістарыяграфія ў другой палове XX ст.

13. Сусветная гістарычная думка сучаснасцi: галоўныя тэндэнцыi развiцця ў другой палове ХХ – пачатку XXI ст.

14. Гістарычная думка краін “постсавецкай прасторы” на сучасным этапе (канец XX – пачатак XXI).

*Рэкамендаваныя формы кантроля ведаў.*

1. Рэфераты.

2. Калеквiўмы.

3. Тэматычныя дыскусii.

*Рэкамендаваныя тэмы рэфератаў.*

1.Гістарычная думка эпохі рамантызму: агульнае і адметнае.

2. Школа “Аналаў”: этапы метадалагічнай эвалюцыі.

3. “Вяртанне наратыву” і новейшая заходняя гістарыяграфія.

4.Еўрапейская гісторыя штодзеннасці і мікрагісторыя ( параўнальны аналіз).

5. Гендарныя даследаванні ў сучаснай гістарыяграфіі краін СНД.

6. Кліаметрыя і матэматычнае мадэліраванне ў навейшых гістарычных даследаваннях.

7. Гістарычная псіхалогія і псіхагісторыя: навейшыя навуковыя здабыткі.

*Рэкамендаваныя тэматычныя дыскусii.*

1.“Постмадэрнісцкі выклік” і актуальныя метадалагічныя праблемы гістарычнага пазнання.

2. Гісторыя як “прыміраючая памяць чалавецтва” i “сусветны трыбунал”.

3. Сістэмны падыход і сінэргетыка ў сучаснай гiстарыяграфіі.

4. Сусветная “кліаметрыя”: галоўныя напрамкі даследаванняў, навуковыя здабыткі, праблемы.

5. "Лiнгвiстычны паварот" у гiсторыi: праблема мовы iнаратыву.

6. Новая інтэлектуальная гісторыя: праблемы , дасягненні і перспектывы.

РЭКАМЕНДАВАНАЯ ЛІТАРАТУРА

**АСНОЎНАЯ**

1.Историография истории нового времени стран Европы и Америки. – М., 1990.

2.Историография истории России до 1917 г. В 2-х томах. Т.1,2. – М., 2003.

3.Историческая наука в ХХ веке. Историография истории нового и новейшего времени стран Европы и Америки. – М., 2002.

4.Историческая наука на рубеже веков. – М., 2001.

5.Советская историография / Под общ. ред. Ю.Н. Афанасьева. – М., 1996.

6.Современная зарубежная немарксистская историография. Критический анализ. – М., 1989.

7.Шапиро, А.Л. Историография с древнейших времен до 1917 г./А.Л. Шапиро. – Л., 1993.

**ДАДАТКОВАЯ**

8.Алпатов, М.А. Русская историческая мысль и Западная Европа (XVIII – первая половина ХIХ в.) / М.А. Алпатов. - М., 1985.

9.Барг, М.А. Эпохи и идеи. Становление историзма / М.А. Барг.– М., 1987.

10.Биск, И. История исторической мысли в новое время (Западная Европа: XVIII –90-е годы ХIХ в.): Учебное пособие. / И. Биск. – Иваново, 1983.

11.Вайнштейн, О.А. Очерки развития буржуазной философии и методологии истории в ХIХ – ХХ вв. /О.А. Вайнштейн. – Л., 1979.

12.Виноградов, К.Б. Очерки английской историографии нового и новейшего времени / К.Б. Виноградов.– М., 1975.

13.Всеобщая история: дискуссии, новые подходы. Вып. 1,2. – М., 1989.

14.Гісторыя штодзённасці і правы чалавека. – Мн., 2000.

15.Гуревич, А.Я. Исторический синтез и школа «Анналов»/А.Я Гуревич. – М., 1993.

16.Дамин, В.М. Историки Франции ХIХ – ХХ вв. / В.М. Дамин. – М., 1981.

17.Исторические исследования в России. Тенденции последних лет / Под ред. Г.А. Бордюгова. – М., 1996.

18.Национальные исторические организации в странах Западной Европы и США. – М., 1988.

19.Политическая история на пороге ХХI века: традиции и новации. – М., 1995.

20.Репина, Л.П. «Новая историческая наука» и социальная история / Л.П. Репина.– М., 1988.

21.Русакова, О.Ф. Философия и методология истории в ХХ веке: школы, проблемы, идеи /.О.Ф. Русакова. – Екатеринбург, 2000.

22.Согрин В.В., Зверева Г.И., Репина Л.П. Современная историография Великобритании / В.В. Согрин и др.– М., 1991.

23.Социальная история: проблемы синтеза / Отв. ред. В.В. Согрин. – М., 1994.

24.Репина,Л.П. «Новая историческая наука» и социальная история / Л.П. Репина. – М., 1998.

25.Урсу, Д.П. Историография истории Африки / Д.П. Урсу.– М., 1990.

26.Шутова, О.М. На пути к истории людей: Заметки по истории исторической мысли (конец ХХ века) /О.М. Шутова.. – Мн., 1999.

27.Экономическая история: проблемы, исследования, дискуссии. – М., 1993.

**ВУЧЭБНА-МЕТАДЫЧНАЯ КАРТА**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Номер раздела, темы, занятия** | **Назва раздзела, тэмы, занатка; пералік пытанняў для вывучэння** | **Усяго гадзін** | **Колькасць аўдыторных**  **гадзін** | | | | **Матэрыяльнае забеспячэнне заняткаў**  **(наглядныя, метадычныя дапаможнікі і інш.)** | **Літаратура** | **Формы кантролю ведаў** |
| **лекцыі** | **практычныя (семінарскія)**  **заняткі** | **Лабараторныя заняткі** | **СКРС** |
| *1* | *2* | *3* | *4* | *5* | *6* | *7* | *8* | *9* | *10* |
| 1 | **Гiсторыя гістарычная думкi як спецыяльная гістарычная дысцыплiна**.  1.Прадмет гісторыі гістарычнай думкі.  2. Тэарэтыка-метадалагічныя асновы курса.  3.Віды гістарыяграфічных даследаванняў.Катэгарыяльны апарат гістарыяграфіі.  4. Гісторыі гістарычнай думкі ў сістэме вышэйшай гістарычнай адукацыі. | 4 | 2 | 2 |  |  |  | [1-3]  [7]  [20-21] |  |
| 2. | **Гістарычныя веды і гістарычная думка старажытнага свету.**  1.Міфолага-эпічная форма накаплення гістарычных ведаў.  2.Антычная гістарыяграфія, яе тэорыі і тыпы.  3.Абагульняючыя гісторыі Герадота, Фукідзіда, Ціта Лівія.  4.Гісторыка-біяграфічны жанр у гістарыяпісанні. | 1 |  |  |  | 1 |  | [7-9] | Кантроль-ная работа |
| 3 | **Гістарычная думка і гістарычныя веды эпохі сярэднявечча.**  1. Правідэнцыялізм як аснова гістарычнай свядомасці.  2. Асноўныя віды і жанры гістарычных твораў (гісторыі, анналы, хронікі, летапісы).  3. Схемы асэнсавання сусветнай гісторыі (тэорыя чатырох манархій) і мінулага асабістых народаў.  4.Гістарычныя веды ўсходніх славян у ХІІІ – ХVII ст. | 1 |  |  |  | 1 |  | [2]  [7-9] | калеквіум |
| 4 | **Гістарычная думка і гістарычныя веды эпохі гуманiзму.**  1.Гуманістычная гістарыяграфія, яе сацыяльныя і духоўна-інтэлектуальныя асновы.  2. Палітыка-прагматычныя ідэі ў працах Л. Валла, М. Макіявеллі, Ф. Гвіччардзіні.  3. Уяўленні аб заканамернасцях гістарычнага працэсу і схемы прадстаўлення мінулага. | 2 |  |  |  | 2 |  | [7-9] |  |
| 5 | **Працэс ператварэння гістарычных ведаў у навуку. Станаўленне гістарыяграфіі XVII – XVIII ст.**  1. Трансфармацыя гістарычных ведаў у навуку: сутнасць, змест, перыядызацыя.  2.Гістарычны светапогляд: умацаванне прагматычна-рацыяналістычных падыходаў да мінулага.  3. Вызначэнне і канкрэтызацыя прадмета і задач гісторыі, яе месца ў агульнай сістэме навук.  4. Усталяванне новых тыпаў гістарычных твораў.  5. Развіцце спецыяльных гістарычных дысцыплін і інфраструктуры гістарычных даследаванняў (“эрудытская школа”). | 6 | 4 | 2 |  |  | Карты-схемы | [1-2]  [7]  [9-10] |  |
| **6** | **Асветніцкая гістарыяграфія ў Еўропе i Паўночнай Амерыцы.**  1. Гістарычныя перадумовы ўзнікнення асветніцкай гістарыяграфіі ў Еўропе.  2. Сістэма сацыяльных і гістарычных поглядаў асветнікаў.  3. Ідэі гістарычнага прагрэсу народаў. Асветніцкія схемы развіцця цівілізацыі.  4. Асветніцкая гістарыяграфія ў славянскіх народаў. | 4 | 2 | 2 |  |  |  | [7-10] |  |
| 7 | Сусветная гiстарычная думка ў першай палове XIX ст.  1. Грамадска-палітычныя, сацыякультурныя і агульнанавуковыя фактары ў развіцці гістарыяграфіі ў першай палове XIX ст.  2. Рамантызм і гістарыяграфія першай паловы ХІХ ст.  3.Рамантычная гістарыяграфія ў краінах Заходняй Еўропы.  4. Спецыфіка рамантычнага гістарызму ў славянскіх народаў. | 8 | 4 | 2 |  | *2* |  | [1]  [8-12]  [16] | Рэферат |
| **8** | **Гістарычная навука ў сярэдзіне і другой палове XIX ст.: асноўныя напрамкі і дасягненнi.**  1. Навуковая рэвалюцыя канца XVIII – першай паловы ХІХ ст.і развіцце гістарычнай думкі і гістарычнай навукі.  2. Пазітывісцкая філасофія і сацыялогія, яе ўплыў на гістарыяграфічную практыку.  3. Гісторыкі-пазітывісты ХІХ – пачатку ХХ ст., іх заслугі ў распрацоўцы сістэмных падыходаў да грамадства мінулага.  4. Марксісцкая гістарыяграфія сярэдзіны ХІХ – пачатку ХХ ст. | 4 | 2 | 2 |  |  |  | [1-2]  [7-12]  [16] |  |
| 9 | **Гістарычная думка краін Еўропы і Паўночнай Амерыкі ў перыяд метадалагічнага крызісу (канец XIX – пачатак XX ст.).**  1. Навукова- метадалагічны крызіс на мяжы ХІХ – ХХ ст.:змест і сутнасць.  2. Неакантыянства і “філасофія жыцця”. В. Дыльтэя.  3.Канцэпты “культурна-гістарычнага сінтэзу” у еўрапейскай і амерыканскай гістарыяграфіі  4. Эканамічны і сацыяльны напрамкі ў гістарычных даследаваннях.  5. Гістарычная навука краін Цэнтральна-Усходняй Еўропы. | 4 | 2 | 2 |  |  |  | [1-2]  [7-12] |  |
| 10 | **Гістарычная думка краін Захаду ў міжваенны перыяд (1918-1945 гг.).**  1. Агульны стан, умовы і асаблівасці развіцця гістарычнай навукі.  2. Метадалагічныя пошукі: спробы аб’яднання сацыялагічнага і аксіялагічнага (каштоўнаснага) падыходаў да гістарычнага мінулага (М. Вэбер).  3. Школа “Анналаў” і станаўленне навуковай праблематыкі ў французскай гістарыяграфіі сацыяльнай і эканамічнай гісторыі.  4.Традыцыйныя напрамкі і новыя падыходы ў заходнееўрапейскай гістарыяграфіі.  5. Гістарыяграфія ЗША. Прагрэсісцкая школа. | 6 | 4 | 2 |  |  |  | [1]  [11-13]  [15-16] |  |
| 11 | **Савецкая гістарыяграфія (1917 – сярэдзіна 50-х гг. ХХ ст.).**  1. Арганізацыйна-кадравае станаўленне савецкай гістарычнай навукі.  2. Фарміраванне метадалагічных асноў і праблематыкі гістарычных даследаванняў.  3. Школа М.М. Пакроўскага ў савецкай гістарыяграфіі.  4. Савецкая гістарыяграфія 30-х – 40-х гг.  5. Савецкая гістарычная навука пасляваеннага часу. | 4 | 2 | 2 |  |  |  | [1]  [3]  [4-5] |  |
| 12 | Савецкая гістарыяграфія ў другой палове XX ст.  1.Арганізацыйныя і навукова-метадалагічныя змены ў савецкай гістарычнай навуцы ў 1950-я -1980-я гг.  2. Даследаванне праблематыкі гісторыі сярэдніх вякоў і новага часу.  3. Гістарыяграфія дзяржаўнай палітыкі і грамадскага руху ў Расіі ХІХ ст.  4. Пашырэнне праблемнага поля вывучэння гісторыі савецкага перыяду.  5.Абагульняючыя працы савецкіх гісторыкаў па сусветнай гісторыі і гісторыі СССР. | 4 | 2 | 2 |  |  |  | [1]  [3]  [4-5] |  |
| 13 | **Сусветная гістарычная думка сучаснасцi: галоўныя тэндэнцыi развiцця ў другой палове ХХ – пачатку XXI ст.**  1. Гістарычная навука краін Захаду ў “пераходны перыяд” (канец 40-х – 50-я гг.). Агульны стан вядучых навуковых школ.  2. “Новая гістарычная навука”: перадумовы, асноўныя этапы і асаблівасці фарміравання, навукова-метадалагічныя прынцыпы.  3. “Антрапалагічны паварот” у заходняй гістарыяграфіі: сутнасць, метадалогія, навукова-эўрыстычныя напрамкі.  4. Галоўныя вынікі, праблемы і перспектывы міждысцыплінарнага сінтэзу ў навейшай гістарыяграфічнай практыцы краін Захаду.  5. Вопыт распрацоўкі кардынальных праблем сусветна-гістарычнага працэсу ў к. ХХ – пач ХХІ ст. у заходняй гістарыяграфіі. | 6 | 2 | 2 |  | 2 |  | [1]  [3]  [19-20]  [22]  [27] | калеквіум |
| 14 | **Гістарычная думка краін “постсавецкай прасторы” на сучасным этапе (канец XX – пачатак XXI).**  1. Метадалагічны крызіс “постсавецкай” гістарыяграфіі ў канцы 80-х – 90-я гг. ХХ ст. і яго галоўныя вынікі.  2. Абнаўленне праблематыкі даследаванняў і пашырэнне іх навукова-інфармацыйнай базы.  3. Асноўныя напрамкі і праблематыка даследаванняў па гісторыі Усходняй Еўропы эпохі сярэднявечча і новага часу.  4.Іннавацыйныя падыходы і праблематыка даследаванняў па гісторыі савецкай эпохі.  5. Праблематыка навейшых манаграфічных даследаванняў па сусветнай гісторыі (актуальныя напрамкі). | 8 | 4 | 2 |  | 2 |  | [3]  [17]  [26-27] | Рэферат |
|  | **УСЯГО ГАДЗІН:** | **58** | **30** | **20** |  | **8** |  |  |  |